
AIŠKINAMASIS RAŠTAS
PRIE KRETINGOS RAJONO SAVIVALDYBĖS TARYBOS SPRENDIMO PROJEKTO
„DĖL KRETINGOS RAJONO SAVIVALDYBĖS TARYBOS 2026 M. SAUSIO 29 D. SPRENDIMO NR. T2-2 „DĖL KRETINGOS RAJONO SAVIVALDYBĖS 2026−2028 METŲ BIUDŽETO PATVIRTINIMO“ PAKEITIMO“

2026-09-10
Kretinga

1. Parengto sprendimo projekto tikslas ir uždaviniai.
Pakeisti Kretingos rajono savivaldybės 2026 m. biudžeto pajamas ir asignavimus, atsižvelgiant į priimtus teisės aktus, viršplanines pajamas bei susidariusius asignavimų valdytojų poreikius.
2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.
Kretingos rajono savivaldybės tarybos 2026 m. sausio 29 d. sprendimas Nr. T2-2 „Dėl Kretingos rajono savivaldybės 2026−2028 metų biudžeto patvirtinimo“. Prie sprendimo projekto pridedami Kretingos rajono savivaldybės administracijos Kretingos seniūnijų seniūnaitijų išplėstinių seniūnaičių sueigų protokolai.
3. Kokių rezultatų laukiama.
Patvirtinus šį sprendimo projektą, bus patikslintas Kretingos rajono savivaldybės 2026 m. biudžetas, patenkinti asignavimų valdytojų poreikiai.
Atsižvelgiant į pakeistus teisės aktus, gautas viršplanines pajamas, savivaldybės biudžeto pajamos ir išlaidos iš viso didėja 2 954 498 Eur. Patvirtinus šį sprendimo projektą, Kretingos rajono savivaldybės biudžeto asignavimai sudarys 106 256 833 Eur (iki šio sprendimo projekto patvirtintas 2026 m. biudžetas buvo 103 302 335 Eur).
4. Lėšų poreikis ir šaltiniai.
Atsižvelgiant į priimtus teisės aktus, valstybės biudžeto lėšos (VB) didėja 113 342 Eur, iš jų:
-  4 000 Eur didėja finansavimas Kretingos muziejui kultūros projektui finansuoti;
- 110 866 Eur didėja asignavimai Savivaldybės administracijai Žemės ūkio programoje (Nr. 03) subjektų žalai, patirtai dėl stichinio meteorologinio reiškinio (ilgo lietingo laikotarpio) iš dalies atlyginti;
- 1 524 Eur asignavimai mažėja Savivaldybės administracijai Socialinės paramos programoje (Nr. 09) akredituotai socialinei reabilitacijai asmenims su negalia bendruomenėje organizuoti.
8 675 Eur didėja valstybės biudžeto lėšos projektams vykdyti (VA), iš jų:
- 4 775 Eur Kretingos rajono sporto centrui vykdomam projektui „Socialinių paslaugų plėtra Kretingoje „Sportas be ribų: sveika gyvensena – kiekvienam“ įgyvendinti;
- 3 900 Eur Kretingos rajono savivaldybės M. Valančiaus viešajai bibliotekai projektui „Darnaus bendruomeniškumo link: paslaugų plėtra Kretingos mieste autizmo spektro sutrikimą turintiems vaikams ir jų šeimoms“ įgyvendinti.
250 845 Eur iš viso mažėja Europos Sąjungos finansinės paramos lėšos (E), iš jų:
- 300 000 Eur mažėja Europos Sąjungos finansinės paramos lėšos Savivaldybės administracijai projektui „Socialinio būsto plėtra Kretingos rajono savivaldybėje“ pagal pateiktą Strateginio planavimo ir investicijų skyriaus raštą;
- 27 055 Eur didėja Europos Sąjungos finansinės paramos lėšos Kretingos rajono sporto centrui vykdomam projektui „Socialinių paslaugų plėtra Kretingoje „Sportas be ribų: sveika gyvensena – kiekvienam“ įgyvendinti;
- 22 100 Eur didėja Kretingos rajono savivaldybės M. Valančiaus viešajai bibliotekai projektui „Darnaus bendruomeniškumo link: paslaugų plėtra Kretingos mieste autizmo spektro sutrikimą turintiems vaikams ir jų šeimoms“ įgyvendinti.
45 000 Eur didėja Kretingos Marijono Daujoto progimnazijos biudžetinių įstaigų veiklos pajamos (S) (planuojamos surinkti iš valgyklos patiekalų pardavimo pajamų ir bus naudojamos produktų įsigijimo, įrangos aptarnavimo mokesčių, įrangos ir patalpų priežiūros priemonių, indų įsigijimo išlaidoms bei valgyklos darbuotojų darbo užmokesčiui mokėti).
Šiuo sprendimo projektu savivaldybės biudžetas didinamas 2 344 326 Eur gautomis viršplaninėmis kompensuotomis Europos Sąjungos finansavimo lėšomis už vykdytus projektus (B), 664 000 Eur viršplaninėmis negyvenamųjų pastatų realizavimo pajamomis (B), gautomis už parduotą savivaldybės administracinį pastatą J. K. Chodkevičiaus g. 10, Kretingoje, ir 30 000 Eur viršplaninėmis kitomis pajamomis (grąžintos nepanaudotos sveikatos priežiūros specialistų rėmimo programos lėšos). Atsižvelgiant į asignavimų valdytojų būtiniausius poreikius, šios lėšos paskirstomos taip:
- 215 000 Eur skiriama 1 programai, iš jos: Savivaldybės administracijai priemonei 4.2.2.5 „Prevencinių programų vykdymas“ – 95 000 Eur elektros generatoriui ir didelio našumo motosiurbliui įsigyti, Kretingos rajono savivaldybės priešgaisrinei tarnybai – 120 000 Eur gaisriniam automobiliui su visa įrangos komplektacija įsigyti;
- 583 100 Eur skiriama 2 programai, iš jų: seniūnijoms priemonei 3.1.4.27 „Seniūnijų technikos ir įrangos atnaujinimas“ – 50 000 Eur , priemonei 3.1.2.3 „Miesto ir rajono gyvenviečių gatvių apšvietimo sistemų modernizavimas ir plėtra“ – 54 300 Eur, priemonei 3.1.4.9 „Aplinkos tvarkymas (žiemos tarnybai)“ – 104 000 Eur, seniūnijoms aplinkos priežiūros ir tvarkymo darbams atlikti pagal 3 priedą priemonei 3.1.4.9 „Aplinkos tvarkymas“ – 374 800 Eur;
- 292 000 Eur skiriama 4 programai, iš jų: Savivaldybės administracijai priemonei 1.1.4.7 „Motobolo aikštės tvarkymas“ – 75 000 Eur, priemonei 1.2.4.18 „Plėtoti ir modernizuoti ikimokyklinio ir bendrojo ugdymo įstaigų infrastruktūrą Kretingos rajono savivaldybėje“ (lopšelio-darželio „Pasaka“ padalinio grupių remontui ir baldų įsigijimui) – 217 000 Eur;
- 10 000 Eur skiriama 5 programai Savivaldybės administracijai priemonei 3.1.5.13 „Eismo saugumo priemonių diegimas“;
- 90 000 Eur skiriama 6 programai, iš jų: Savivaldybės administracijai priemonei 2.1.2.7 „Sveikatos priežiūros specialistų skatinimas Kretingos ligoninėje“ – 30 000 Eur ir priemonei 1.1.1.1 „Sveikatos priežiūros įstaigų modernizavimas, įrangos ir priemonių įsigijimas“ (VšĮ Kretingos pirminės sveikatos priežiūros centro Vydmantų ambulatorijos patalpų remontui) – 60 000 Eur;
- 113 000 Eur skiriama 7 programai, iš jų: Savivaldybės administracijai priemonei 4.2.4.7 „Kultūros įstaigų remontas ir įrangos įsigijimas“ – 78 000 Eur,  priemonei 2.2.1.1 „Kretingos miesto švenčių, renginių organizavimas“ – 25 000 Eur, Kretingos rajono Kultūros centrui priemonei 2.2.1.7  „Rajono kultūrinės veiklos, valstybinių švenčių ir atmintinų dienų minėjimo programos įgyvendinimas“ – 7 500 Eur, Salantų kultūros centrui priemonei 2.2.1.7  „Rajono kultūrinės veiklos, valstybinių švenčių ir atmintinų dienų minėjimo programos įgyvendinimas“ – 2 500 Eur;
- 1 511 000 Eur skiriama 8 programai, iš jų: Savivaldybės administracijai priemonei 1.2.3.2 „Švietimo įstaigų remontas ir įrangos įsigijimas“ – 500 000 Eur, priemonei 4.2.4.5 „Biudžetinių įstaigų veiklos išlaidos (lėšų rezervas švietimo įstaigų trūkstamoms darbo užmokesčio ir socialinio draudimo įmokoms už gruodžio mėnesį išmokėti) – 1 000 000 Eur; Salantų gimnazijai transporto išlaidoms apmokėti – 11 000 Eur;
- 224 226 Eur skiriama 10 programai, iš jų: Savivaldybės administracijai priemonei 1.1.4.1 „Sporto infrastruktūros įrengimas ir esamos atnaujinimas“ (Šaulių stadiono tribūnų remontui ir J. Pabrėžos gimnazijos stadiono tvarkymui) – 215 000 Eur, Kretingos rajono sporto centrui – 9 226 Eur nuosavam įnašui vykdomam projektui „Socialinių paslaugų plėtra Kretingoje „Sportas be ribų: sveika gyvensena – kiekvienam“ finansuoti.
5. Kiti sprendimui priimti reikalingi pagrindimai, skaičiavimai ar paaiškinimai. 
Pagal švietimo įstaigų pateiktus poreikius atsiskaityti už įstaigų darbą vasaros laikotarpiu reikia 47 428 Eur. Ši suma skiriama atitinkamai mažinant Švietimo programoje (Nr. 08) Savivaldybės administracijai priemonės 4.2.4.15 „Švietimo įstaigų nemokamo maitinimo patiekalų gamybos išlaidos“ asignavimus. 
6. Teisės akto projekto antikorupcinio vertinimo išvada dėl sprendimo projekto teikimo antikorupciniam vertinimui.
Teisės akto projektas antikorupciniam vertinimui neteikiamas.
7. Autorius ar autorių grupės.
Ekonomikos ir biudžeto skyriaus vyr. specialistė Edita Samalienė.

